વડગામ ગાઈડના ગ્રંથ માટે સૈયદ શરીફભાઈ ચશ્માવાલા માહિતી મેળવવા અને તેની ખરાઈ માટે તેઓ એક વખત કોદરામ ગયેલા તો ગામના ગોદરે માધ્યમિક શાળા માં લોકોની ચહલપહલ વધુ પડતી જણાતા તેઓ તેઓનું સ્કૂટર તે દિશામા લઈ જઈ શાળાના આચાર્યશ્રીના ખંડ તરફ ગયા તો ગામના આગેવાનો ઉપસ્થિત હતા,તેમા માજી સરપંચ સવજીભાઈ ચૌધરી પણ હતા,તેઓએ જણાવેલ કે ,શિક્ષણમંત્રી અહિથી પસાર થવાના હોઈ તેઓને આવકારવા એકઠા થયા છીએ.તેઓને પણ બેસાડીને ગરમ ગરમ ગોટા અને ચા પિવડાવી.મહેમાનો આવવાની વાર હતી,એટલે તેઓએ ગામ આવવાનો હેતુ સવિસ્તાર જણાવેલ.